ഒമ്ബതുപേര്ക്ക് മുഖ്യമന്ത്രിയുടെ പോലീസ് മെഡല് പത്തനംതിട്ട: വിശിഷ്ട സേവനത്തിനുള്ള ഈവര്ഷത്തെ മുഖ്യമന്ത്രിയുടെ പോലീസ് മെഡലിന് ജില്ലയില് നിന്നുള്ള ഒമ്ബത് ഉദ്യോഗസ്ഥര് അര്ഹരായി. മുന് ജില്ലാക്രൈംബ്രാഞ്ച് ഡിവൈ.എസ്.പിയും ഇപ്പോള് തിരുവനന്തപുരം കണ്ട്രോള് റൂം എ.സി.പിയുമായ ആര്. പ്രതാപന് നായര്, മൂഴിയാര് പോലീസ് ഇന്സ്പെക്ടര് ആയിരുന്ന വി. ഗോപകുമാര്, ഇലവുംതിട്ട പോലീസ് ഇന്സ്പെക്ടര് ആയിരുന്ന എം. രാജേഷ്, ജില്ലാ ക്രൈം ബ്രാഞ്ച് സബ് ഇന്സ്പെക്ടര് എ. ബിനു, ഡി.സി.ആര്. ബിയിലെ അസിസ്റ്റന്റ് സബ് ഇന്സ്പെക്ടര് ബി.കെ.സഞ്ജു, പന്തളം പോലീസ് സ്റ്റേഷനിലെ സിവില് പോലീസ് ഓഫീസര് കെ. അമീഷ്, ചിറ്റാര് പോലീസ് ഇന്സ്പെക്ടറുടെ ഓഫീസിലെ ഡ്രൈവര് ടി.പി. പ്രകാശ്, ഡി.സി.ആര്.ബിയിലെ സീനിയര് സിവില് പോലീസ് ഓഫീസര് എസ്. സ്മിത, ജില്ലാ പോലീസ് ഫോട്ടോഗ്രാഫര് ജി. ജയദേവകുമാര് എന്നിവരാണ് മെഡല് ജേതാക്കള്. വി. ഗോപകുമാര് ഇപ്പോള് എറണാകുളം വിജിലന്സ് ആന്ഡ് ആന്റി കറപ്ഷന്ബ്യൂറോയില് ജോലി ചെയ്യുകയാണ്. കൊല്ലം ചിതറ പോലീസ് ഇന്സ്പെക്ടര് ആണ് എം. രാജേഷ് ഇപ്പോള്. ഓണം ജില്ലാ ഫെയര്ഉദ്ഘാടനം ഇന്ന് പത്തനംതിട്ട: സപ്ലൈകോ ആഭിമുഖ്യത്തില് നടത്തുന്ന ജില്ലാ ഓണം ഫെയര് ഇന്ന് ആരോഗ്യ മന്ത്രി വീണാ ജോര്ജ് ഉദ്ഘാടനം ചെയ്യും. റോയല് ഓഡിറ്റോറിയത്തില് രാവിലെ 11 ന് നടക്കുന്ന യോഗത്തില് ജില്ലാ പഞ്ചായത്ത് പ്രസിഡന്റ് അഡ്വ. ഓമല്ലൂര് ശങ്കരന് അധ്യക്ഷതവഹിക്കും. ആന്റോ ആന്റണി എംപി ആദ്യ വില്പ്പന നിര്വഹിക്കും. 20 വരെ ചന്ത പ്രവര്ത്തിക്കും.